Dr US-Präsident Franklin D. Roosevelt hett nachem Schitere vum Völkerbund no während'm Zweite Weltchrieg versuecht, e Organisation z gründe, wo dr Fride uf dr Welt sicheret. Mit'm britische Premierminister Winston Churchill hett Roosevelt di sogenannt Atlantik-Charta (es Dokument, wo vu de Regierigschef vu USA und de Grossbriannie unterschribe worde isch und d Vorstellige vunre neue Weltordnig präzisiert) erarbeitet. Am 1. Jänner 1942 hend sich 26 Staate i de Deklaration vu de Vereinte Natione uf d Atlantik-Charta beruefe. Dur d Mitarbeit vu de Sowjetunion und dr Republik vu China a de neue Friedensordnig, isches am 30. Oktober 1943 zur Moskauer Deklaration vu de Vier Mächt cho. Bi dr Konferenz vu Dumbarton Oaks isch witer über d Gründig vu de UN diskutiert worde. Nach'm Ihbezüche vu Frankriich i de Chreis vu de hauptverantwortliche Mächt, hett d Charta vu de Vereinte Naatione 1945 uf dr Konferenz vu Jalta fertig gstellt werde chönne. Sie isch am 26. Juni 1945 in San Francisco vu 50 Staate unterzeichnet worde. Pole hett d Charta erscht spöter unterzeichet, gköhrt aber trotzdem zu de 51 Gründigsmitglieder.